Íslenskur karlmaður var á laugardaginn handtekinn í Kaupmannahöfn eftir að hafa stungið annan mann í hálsinn við bar á Strikinu en danski miðillinn Ekstrabladet greindi frá málinu um helgina og DV greindi fyrst frá íslenskra miðla . „ Ég og vinur minn eltum árásarmanninn , stóran húðflúraðan íslenskan náunga , sem hafði stuttu áður legið og barist við annan mann á jörðinni , “ sögðu vitni í samtalið við Ekstrabladet , en þau höfðu þá elt manninn að Burger King við Ráðhústorgið og látið lögreglu vita . Maðurinn náðist þegar hann var við það að henda hnífnum í ruslatunnu við staðinn . Maðurinn var handtekinn á Ráðhústorginu í Kaupmannahöfn . Fréttablaðið / Getty Að sögn annarra vitna var handtakan dramatísk og virtist Íslendingurinn vera allur í blóði . Þá hafi um tuttugu lögregluþjónar staðið vörð í kringum manninn til að halda fólki í burtu . Lögregla staðfesti að maðurinn hafi verið stunginn í hálsinn og væri á spítala en sögðu hann ekki vera í lífshættu .